 Mechi hiyo ni ya pili kwa Twiga Stars baada ya kucheza dhidi ya Ivory Coast katika mechi ya ufunguzi na kufungwa bao 1-0.Nigeria ilimfunga mwenyeji Congo Brazzaville mabao 5-1 katika mechi ya ufunguzi.Akizungumza na gazeti hili kwa njia ya mtandao jana, Kocha wa Twiga, Rogasian Kaijage alisema timu yake iko vizuri kuelekea kwenye mechi hiyo itakayochezwa saa 12 jioni kwa saa za Afrika Mashariki.“Najua Nigeria wazuri na walishinda mabao mengi katika mechi yao ya kwanza, nasi timu yetu ni nzuri pia sina wasiwasi na wachezaji wangu,” alisema Kaijage.Naye nahodha wa timu hiyo, Sophia Mwasikili alisema Watanzania wawaombee waibuke na ushindi mechi ya leo.“Tukishinda mechi ya kesho (leo) tutakuwa vizuri, tupo sawasawa tunaomba dua za Watanzania tu nyumbani watuombee tushinde,” alisema Mwasikili.Baada ya mechi ya leo Twiga itacheza na wenyeji Congo Brazzaville mwishoni mwa wiki hii.